বিএএফ শাহীন কলেজ ঢাকা

বিএএফ শাহীন কলেজ ঢাকা বাংলাদেশের রাজধানী ঢাকার জাহাঙ্গীর গেইট, ঢাকা সেনানিবাসে অবস্থিত একটি শিক্ষাপ্রতিষ্ঠান। এটি বিএএফএসডি বা ঢাকা শাহীন নামেও পরিচিত। ১৯৬০ সালের ১ মার্চ তৎকালীন পাকিস্তান বিমান বাহিনী (বর্তমানে বাংলাদেশ বিমান বাহিনী) কর্তৃক এটি প্রতিষ্ঠিত হয়। এটি মাধ্যমিক ও উচ্চ মাধ্যমিক শিক্ষা বোর্ড, ঢাকা এর আওতাধীন এবং বাংলাদেশ বিমান বাহিনী কর্তৃক পরিচালিত।
এই কলেজটি মূলত বাংলাদেশ বিমান বাহিনীর সন্তান ও পোষ্যদের জন্য প্রতিষ্ঠিত হলেও সাধারণ শিক্ষার্থীরাও এখানে শিক্ষাগ্রহণের সুযোগ পায়। এখানে শিশু শ্রেণি থেকে দ্বাদশ শ্রেণি পর্যন্ত ছাত্র-ছাত্রীদের পাঠ দান করানো হয়।
১ মার্চ ১৯৬০ সালে তৎকালীন পূর্ব পাকিস্তানের তেজগাঁও বিমানবন্দরের পাশে বর্তমানে বাংলাদেশের রাজধানী ঢাকার 
বীরশ্রেষ্ঠ শহীদ জাহাঙ্গীর গেইট, ঢাকা সেনানিবাস, তেজগাঁও তে শিক্ষাপ্রতিষ্ঠানটি “শাহীন স্কুল” নামে ইংরেজি মাধ্যম স্কুল হিসেবে যাত্রা শুরু করে। পরবর্তীতে ১৯৬৭ সালে ইংরেজি মাধ্যমের পাশাপাশি বাংলা মাধ্যম চালু করা হয়। এরই মধ্যে শাহীন স্কুলকে “শাহীন উচ্চবিদ্যালয়” বা শাহীন 
হাই স্কুল হিসেবে নামকরণ করা হয় এবং কয়েক বছরের মধ্যেই উচ্চমাধ্যমিক শিক্ষা বোর্ড ঢাকা কর্তৃক স্বীকৃতি পায়। ১৯৭৭-৭৮ শিক্ষাবর্ষে শাহীন উচ্চবিদ্যালয় বা শাহীন 
হাই স্কুলকে উচ্চমাধ্যমিক মহাবিদ্যালয়ে উন্নীত করার উদ্দেশ্যে “বিএএফ শাহীন কলেজ ঢাকা” নামকরণ করা হয়। ১৯৯০-৯১ শিক্ষাবর্ষে ডিগ্রি (পাস কোর্স) চালু করা হয় এবং তখন থেকে বিএএফ শাহীন কলেজ ঢাকা একটি ডিগ্রি কলেজ হিসেবে কার্যক্রম চালিয়ে যাচ্ছে। তবে ২০০৬-০৭ শিক্ষাবর্ষ থেকে ডিগ্রি অবলুপ্ত করা হয়। বর্তমানে কলেজটি প্রাথমিক শিক্ষা অধিদপ্তর, মাধ্যমিক ও উচ্চশিক্ষা অধিদপ্তর এবং মাধ্যমিক ও উচ্চ মাধ্যমিক শিক্ষা বোর্ড, ঢাকা এর নিয়মানুযায়ী শিশু শ্রেণি হতে দ্বাদশ শ্রেণি পর্যন্ত শিক্ষা কার্যক্রম পরিচালনা করা হয়। এখানে সহপাঠ কার্যক্রম চালু আছে। কলেজটি শিক্ষা পদ্ধতি ও শৃঙ্খলার জন্য সুপরিচিত ও সুপ্রতিষ্ঠিত। ২০০৬ শিক্ষাবর্ষে জাতীয় শিক্ষাক্রম ও পাঠ্যপুস্তক বোর্ড এর শিক্ষানীতি অনুযায়ী বাংলা মাধ্যমের পাশাপাশি 
ইংরেজি ভার্সন চালু করা হয়। ২০২৪-এ বাংলাদেশে কোটা সংস্কার আন্দোলনে এই কলেজের শিক্ষার্থী শাফিক উদ্দিন আহমেদ আহনাফ নিহত হয়।
১৯৬০ সালে গ্রুপ ক্যাপ্টেন ভোগার ছিলেন তৎকালীন পাকিস্তান বিমানবাহিনীর ঘাঁটি অফিসার-ইন-কমান্ড এবং একইসাথে সিভিল এভিয়েশনের ভারপ্রাপ্ত কর্মকর্তা। সেই সময় পাকিস্তান বিমানবাহিনী, সেনাবহিনী, সিভিল এভিয়েশন এবং পাকিস্তান ইন্টারন্যাশনাল এয়ারলাইন্স এর সকল কর্মকর্তা-কর্মচারী ছিলেন পশ্চিম পাকিস্তানী ও উর্দু ভাষাভাষী। তাই ঢাকায় বিমানবাহিনীর কর্মকর্তা-কর্মচারীবৃন্দের সন্তানদের শিক্ষা সমস্যা দূর করার লক্ষ্যে ইংরেজি মাধ্যম স্কুলের প্রয়োজনীয়তা সকলেই অনুভব করলেন। ফ্লাইট লেফটেন্যান্ট (শিক্ষা পরিদপ্তর) এজেএম খলিল উল্লাহ, যিনি স্কুলের প্রতিষ্ঠাতা সভাপতি হিসেবে নিয়োগ পান। এই পর্যায়ে স্কুলটির একটি সার্থক নাম নিয়ে বিপদে পড়তে হয়। অবশেষে সার্জেন্ট জাকারিয়া এগিয়ে এলেন একটি উপযুক্ত নাম নিয়ে। তিনি শাহীন নামটির প্রস্তাব দিলেন এবং তা সাথে সাথে গ্রহণযোগ্যতা পেল। “শাহীন” একটি উর্দু শব্দ যার অর্থ হচ্ছে ঈগল, যা বিমানবাহিনীর সাথে অত্যন্ত সামঞ্জস্যপূর্ণ। স্কুল পরিচালনার অর্থ যোগান ও ভবন নির্মাণের বিষয়ে বিভিন্ন পরিকল্পনা, পর্যালোচনা চলল। আর এই সব পরিকল্পনা ফ্লাইট লেফটেন্যান্ট এ. জে. এম খলিলাউল্লাহ এর যোগ্য নেতৃত্বে বাস্তবে রূপ নিল শাহীন স্কুল নামে। যদিও প্রাথমিকভাবে স্কুলটি বিমানবাহিনীর কর্মকর্তা-কর্মচারীদের সন্তানদের জন্য প্রতিষ্ঠা করা হয়েছিল। পরবর্তীতে তা বেসামরিক বিভিন্ন শ্রেণি-পেশার সন্তানদের জন্যও চালু করা হয়। এস. এ. আহমেদ ছিলেন স্কুলের প্রথম অধ্যক্ষ। স্কুলটি মাত্র ৩৪জন শিক্ষার্থী নিয়ে যাত্রা শুরু করে। স্কুল ভবন হিসেবে প্রথমে স্কোয়াশ কোর্ট ও পরবর্তীতে সার্জেন্ট মেস, ক্যাম্প মসজিদ ও রাডার ভবনকে ব্যবহার করা হয়। সিভিল এভিয়েশনের সম্প্রচার কক্ষকে অধ্যক্ষের কার্যালয় হিসেবে ব্যবহারের সুবিধা দেয়া হয়। ইতোমধ্যে প্রতিরক্ষা মন্ত্রণালয় বর্তমান স্কুল ভবনের জমিটি স্কুল কর্তৃপক্ষের জন্য বরাদ্দ দেয়। বাংলাদেশের স্বাধীনতা যুদ্ধ এর পরবর্তী সময়ে বাংলাদেশ বিমান বাহিনী শিক্ষাপ্রতিষ্ঠানটিকে নতুনভাবে গড়ে তোলে এবং তারপর থেকে বাংলাদেশ বিমান বাহিনী এই শিক্ষাপ্রতিষ্ঠানটি পরিচালনা করছে।
এই শিক্ষাপ্রতিষ্ঠানের তিনটি অংশ রয়েছে। 
বিএএফ শাহীন কলেজ ঢাকার বেশ কিছু সহশিক্ষা ক্লাব রয়েছে। তারা হলো:
বিএএফ শাহীন কলেজ ঢাকাতে এছাড়াও বিএনসিসি ফ্লাইট , এয়ার বাংলাদেশ স্কাউটস গ্রুপ & বাংলাদেশ গার্ল গাইডস অ্যাসোসিয়েশন এ অংশগ্রহণের সুযোগ রয়েছে।
হাউস কার্যক্রম বিএএফ শাহীন কলেজ ঢাকাতে পরিচালিত হয়ে থাকে। কলেজের সকল ছাত্রছাত্রী, অনুষদ সদস্যদের অবশ্যই ঈসা খান, তিতুমীর, শেরে বাংলা এবং নজরুল এই ৪টি হাউস এর যে কোনো একটির সদস্য হতে হয়।
সমস্ত ছাত্র-ছাত্রীদের কলেজ ইউনিফর্মের সাথে তাদের হাউস এর দ্বারা নির্ধারিত রঙের একটি হাউস ব্যাজ পরতে হবে। খেলাধুলা, সাংস্কৃতিক, সাধারণ জ্ঞান, কুইজ, বিতর্ক, পিটি-প্যারেড ইত্যাদি সহপাঠ্যক্রমিক কার্যক্রমে পয়েন্টের ভিত্তিতে প্রতি বছর এই ৪টি হাউস থেকে চ্যাম্পিয়ন ও রানার আপ হাউস নির্বাচন করা হয়।
বিএএফ শাহীন কলেজ ঢাকা খেলাধুলার জন্য বেশ কয়েকটি খেলার মাঠ রয়েছে। বিএএফএসডির দল রয়েছে ফুটবল, ক্রিকেট, স্কোয়াশ, বাস্কেটবল, টেবিল টেনিস, হকি, ব্যাডমিন্টন, হ্যান্ডবল, এবং ভলিবল যারা জাতীয় ও আঞ্চলিক খেলায় অংশগ্রহণ করে। "বিএএফএসডি" এর গ্রাউন্ডে অনেক টুর্নামেন্টও আয়োজন করে থাকে। কলেজের মধ্যে দলগুলি বার্ষিক ফুটবল, হকি, ব্যাডমিন্টন, হ্যান্ডবল, এবং ভলিবল সহ আরও টুর্নামেন্ট হয়ে থাকে।
বিএএফ শাহীন কলেজ ঢাকা হকি মাঠ হলো বিএএফ শাহীন কলেজ ঢাকার হকি দলের হোম মাঠ। এটি বাংলাদেশের একমাত্র প্রাতিষ্ঠানিক হকি মাঠ যেখানে কৃত্রিম টার্ফ রয়েছে। সেখানে প্রতি বছর জাতীয় পর্যায়ের বেশ কয়েকটি টুর্নামেন্ট অনুষ্ঠিত হয়। এটি ২০১৪ সালে তার হকি দলকে উন্নত অবকাঠামোগত সুবিধা প্রদানের জন্য এবং স্কুল ও কলেজ পর্যায়ে আন্তর্জাতিক মানের টুর্নামেন্টের ব্যবস্থা করার সুযোগ দেওয়ার জন্য নির্মিত হয়েছিল। ডিসেম্বর ২০১৪ সালে এটির নির্মাণ কাজ শুরু হয়। সেই মাসের শেষে এটি খোলা হয়েছিল, এটিকে বাংলাদেশের প্রাতিষ্ঠানিক স্তরের প্রথম কৃত্রিম হকি টার্ফ হিসাবে পরিণত করে। প্রতি বছর এই হকি মাঠে অনুষ্ঠিত হয় ইন্টার শাহীন হকি টুর্নামেন্ট।
বিএএফ শাহীন কলেজ ঢাকা প্রতি বছর কলেজের বার্ষিক ম্যাগাজিন "আবাহন" প্রকাশ করে। শিশু শ্রেণী থেকে উচ্চ মাধ্যমিক শ্রেণী পর্যন্ত কলেজের শিক্ষার্থী ও শিক্ষকরা গল্প, কবিতা, প্রবন্ধ, চিত্রকর্ম, বাস্তব অভিজ্ঞতা, ভ্রমণকাহিনী ইত্যাদি লিখে কলেজের বার্ষিকী ধারাকে সমৃদ্ধ করে। সহপাঠ্যক্রমিক কার্যক্রম, ফলাফল ও গৌরবময় কৃতিত্ব, শ্রেণীভিত্তিক শিক্ষার্থীদের ছবি ইত্যাদি ম্যাগাজিন এ প্রকাশিত হয়।
প্রতিষ্ঠালাভের পর থেকে যে ব্যক্তিবর্গ কলেজটির অধ্যক্ষ হিসেবে আসীন ছিলেন তাঁদের তালিকাঃ
২০০৮ সালের মার্চ মাসে, প্রাক্তন ছাত্রদের একটি দল একত্রিত হয় এবং বিএএফ শাহীন কলেজ ঢাকার প্রথমবারের মতো গ্র্যান্ড রিইউনিয়ন আয়োজনের পরিকল্পনা করে। পরিকল্পনা বাস্তবায়িত করার জন্য, তারা অ্যালামনাই অ্যাসোসিয়েশন গঠনের জন্য কাজ শুরু করে, ফলস্বরূপ, এক্স শাহীনস অ্যাসোসিয়েশন ঢাকা - ইসাদ ২০০৮ সালে গঠিত হয়েছিল। যাইহোক, ইসাদ জুলাই ২০১০ সালে সামাজিক মন্ত্রনালয়ের সাথে নিবন্ধনের মাধ্যমে তার আনুষ্ঠানিক আকার এবং সরকারী স্বীকৃতি পায়। এক্স শাহীনস অ্যাসোসিয়েশন ঢাকা - ইসাদ হল একটি অলাভজনক সংস্থা যার লক্ষ্য হল এর সদস্যদের মধ্যে ফেলোশিপ এবং সদিচ্ছা বৃদ্ধি করা যার মধ্যে এমন ব্যক্তিরা অন্তর্ভুক্ত যারা ১৯৬০ সাল থেকে এখন পর্যন্ত বিএএফ শাহীন স্কুল/কলেজ ঢাকায় পড়েছেন। ২০১০ সালে ৬৮ জন সদস্য নিয়ে সমিতিটি শুরু হয়েছিল এবং গত কয়েক দশক ধরে বৃদ্ধি পেয়েছে এবং এখন পর্যন্ত ২৫০০ জনেরও বেশি সদস্যে পৌঁছেছে।